Diari Oficial de la Generalitat Valenciana


Sumari del DOGV 4281, del 28-06-2002 (2002/6673)

Edicte de notificació al senyor Ginés Pastor Carmona, de les actuacions de Juí Verbal de Desnonament número 399/01, a instància de Caixa Rural València, S. Coop. de Crèdit.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/6673


Organisme emissor
:   Jutjat de Primera Instància Número 4 de València

Tipus de document
:   Edicte

Edicte de notificació al senyor Ginés Pastor Carmona, de les actuacions de Juí Verbal de Desnonament número 399/01, a instància de Caixa Rural València, S. Coop. de Crèdit. [2002/X6673]
  
Que en les actuacions que tot seguit es diran, obra dictada la sentència, la part bastant i la decisió són del tenor literal següent:
  
Sentència
  
A la ciutat de València, el 3 de juny de 2002.
  
Vistes per la il·lustríssima senyora María Amparo Ivars Marín, magistrada'jutgessa substituta del Jutjat de Primera Instància número quatre d'esta capital, les presents actuacions de Juí Verbal de Desnonament número 399/01, promogudes per Caixa Rural València, S. Coop. de Crèdit, representada pel procurador senyor Gómez Escrihuela, i dirigida pel lletrat senyor Rafael Moreno López, contra el senyor Ginés Pastor Carmona, declarat en rebel·lia; sobre reclamació de quantitat.
  
Decisió
  
Que estimant la demanda interposada per Caixa Rural València, S. Coop. de Crèdit, contra el senyor Ginés Pastor Carmona, haig de declarar i declare resolt el contracte d'arrendament subscrit entre les parts respecte de l'habitatge situat al carrer del ministre Luis Mayans, 10-1ª (València), condemnant el demandat a estar i passar per esta declaració i a deixar lliure i a completa disposició del demandant l'habitatge arrendat, dins del termini legal, amb apercebiment de llançament si no ho fera, i condemnant-lo alhora al pagament de les costes del present juí.
  
En compliment del que preveu l'article 248.4 de la Llei Orgànica del Poder Judicial, es fa saber a les parts que la present resolució no és ferma, en ser susceptible de ser recorreguda en apel·lació.
  
Tal recurs, que serà conegut per l'Audiència Provincial, haurà de ser preparat davant este Jutjat dins el termini dels cinc dies següents a la notificació de la present resolució, i l'escrit de preparació haurà de reunir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I per dur aparellat la present resolució el llançament, el recurs tan sols s'admetrà si el demandat manifesta, en l'escrit de preparació, tindre satisfetes les rendes vençudes i d'altres quantitats que, d'acord al contracte, haja de tindre pagades a la data en què es presente tal escrit, i haurà d'acompanyar-hi els justificants que acrediten el pagament o l'aval bancari que el garantisca (article 449, apartats 1 i 5, de la llei adés citada).
  
Que el secretari expedisca testimoni de la present resolució, el qual s'unirà a les actuacions en què es va dictar, i se n'ha de dur l'original al llibre de sentències, segons establixen els articles 265 de la LOPJ, i 213 de la LEC.
  
Esta és la meua sentència, tot jutjant en primera instància, que pronuncie, mane i signe.
  
I en compliment d'allò acordat per resolució d'esta data, s'expedix el present per tal que servisca de notificació en legal forma a la part demandada en parador desconegut.